**Konkurransebestemmelser**

**Para Norgescup 2024**

**Hva er Para Norgescup**

Para Norgescup er nasjonale forbundsturneringer for funksjonshemmede[[1]](#footnote-2) og døve golfspillere som arrangeres i samarbeid mellom NGF (eier og ansvarlig arrangør) og golfklubbene (teknisk arrangør). Turneringene er åpne for amatører og profesjonelle født i 2011 eller tidligere som har gyldig medlemskap i golfklubb tilsluttet NGF eller annet nasjonalt golfforbund.

Para Norgescup spilles i to klasser for henholdsvis funksjonshemmede og døve: Klasse A for spillere opp til og med hcp 18.4 og Klasse B for spillere med hcp 18.5 – 36.0. I tillegg spilles det en 9 hullsklasse for spillere med hcp opp til og med 54.0, hvor funksjonshemmede og døve spiller sammen. Menn og kvinner spiller i samme klasse (mix).

Para Norgescup består av fire turneringer. Turneringene spilles 9/18 eller 18/36 hull. Turneringer over 36 hull vil være tellende på [WR4GD](https://www.wagr.com/wr4gd-ranking) for spillere med et [WR4GD pass](https://edgagolf.com/online/www/#next).[[2]](#footnote-3)

Det er ikke krav om å være klassifisert, men vi oppfordrer spillere i Para Norgescup til å la seg klassifisere i løpet av den første sesongen. Se mer informasjon om klassifisering på [Golfforbundet – Klassifisering](https://www.golfforbundet.no/spiller/spille-golf/golf-for-funksjonshemmede/klassifisering).

**Terminliste Para Norgescup 2024**

Spillesteder, spilledatoer og påmeldingsfrister finner du i [GolfBox](https://www.golfbox.no/app_livescoring/tour/default.asp?language=1044#/customer/18/schedule/2023/9900).

**Generelle regler og bestemmelser**

Alle turneringene spilles etter:

* [Golfreglene gyldig fra 2023](https://www.golfforbundet.no/spiller/regler/golfreglene-2019/)
* [Spill og bestemmelser 2024](https://www.golfforbundet.no/spiller/turneringer/generelle-turneringsbestemmelser)
* [NGFs regelkort 2024](https://www.golfforbundet.no/spiller/turneringer/generelle-turneringsbestemmelser)
* [World Handicap System](https://www.golfforbundet.no/spiller/regler/world-handicap-system/)
* [NIFs bestemmelser om doping – NIFs lov kapittel 12](https://www.idrettsforbundet.no/tema/juss/niflov/%22%20%5Cl%20%22_NIFLOV121)
* [NIFs bestemmelser om barneidrett](https://www.idrettsforbundet.no/tema/barneidrett/)
* NIFs sanksjons- og straffebestemmelser – NIFs lov kapittel 11
* Lokale regler

Alle spillere bør ha lastet ned [regelappen](https://www.randa.org/Apps) og utskrift av NGFs regelkort 2024.

**Ren Utøver**

Spillere som ønsker å delta på Para Norgescup skal ha gjennomført Antidoping Norges nye e-læringsprogram Ren Utøver.

Ren Utøver finner du på https://renutøver.no/ og det tar 25-30 minutter å gjennomføre.

* Ren Utøver består av seks moduler og alle seks moduler må være gjennomført!
* Ren Utøver må være gjennomført etter 1. januar 2022.
* NGF har kun elektronisk oversikt over spillere som har gjennomført Ren Utøver via «Golfforbundet». Dersom du har gjennomført Ren Utøver gjennom annet forbund, må

kursbevis sendes til paragolf@golfforbundet.no for å kunne kontrolleres og godkjennes.

* Ta vare på gyldig diplom på at alle seks moduler er gjennomført. De kan måtte sendes inn på

forespørsel.

* Ren Utøver må være gjennomført før første turneringsdag.

**Spilleform og klasseinndeling**

*Funksjonshemmede*

* Klasse A - mix: 18/36 hull. Slagspill netto. Handicap opp til og med 18,4.
* Klasse B - mix: 18/36 hull. Stableford. Handicap 18,5 – 36.

*Døve*

* Klasse A - mix: 18/36 hull. Slagspill netto. Handicap opp til og med 18,4.
* Klasse B - mix: 18/36 hull. Stableford. Handicap 18,5 – 36.

*Funksjonshemmede og døve*

* Klasse A - mix: 9/18 hull. Stableford. Handicap opp til og med 54.

***NB! Man spiller i den klasse hvis handicap er ved påmeldingsfristen, men spiller turneringen med gjeldende handicap.***

**Like resultater**

Like plasseringer, også førsteplassen, rangeres etter laveste spillehandikap. Hvis likt spillehandicap rangeres spillerne etter matematisk metode. Hvis fortsatt like, loddtrekning.

**Kontaktinformasjon**

For å kunne bli kontaktet av arrangøren må spillere krysse av dette punktet ved påmelding, til hver turnering. Arrangøren forholder seg til den kontaktinformasjonen som er registrert på spillerens profil i GolfBox.

**Påmelding**

* Påmeldingen er bindende og gjøres i GolfBox.
* Det er spillerens ansvar å melde seg på innen påmeldingsfristen.
* Startkontingent betales ved påmelding.

Spillere som ønsker å spille, men som ikke har meldt seg på innen påmeldingsfristen kan sende en e-post til paragolf@golfforbundet.no. Ved ledige plasser vil spillerne få delta.

Dersom det er flere påmeldte enn plasser i turneringen, vil de som meldte seg på først få delta, og resterende vil få tilbud om å stå på venteliste. Ved ledige plasser eller utvidelse av startfeltet vil de få mulighet til å delta.

**Deltakerliste og informasjon til spillere**

Etter påmeldingsfristen setter NGF opp deltakerlisten i GolfBox (normalt en uke før turneringens første dag). Informasjon til spillere sendes kun til den e-postadressen som er oppgitt i spillerens profil i GolfBox. Husk å oppdatere e-postadressen din i GolfBox.

**Melde seg av turnering (før påmeldingsfristen)**

Avmelding må gjøres før påmeldingsfristens utløp, og gjøres av spilleren selv i GolfBox. Startkontingent vil bli tilbakebetalt.

**Stryke seg fra turnering (etter påmeldingsfristen)**

Etter påmeldingsfristen må en påmeldt spiller som ikke skal delta stryke seg ved å sende en e-post til paragolf@golfforbundet.no.

Spillere som strykes etter påmeldingsfristen får ikke tilbakebetalt startkontingenten, unntatt når spilleren kan dokumentere sykdom/skade.

**Golfbil**

Spillere som gjennom klassifisering har rett til å bruke golfbil, og som ønsker å benytte det i aktuell turnering, skal gi beskjed om dette ved påmelding i Golfbox.

Spillere som ikke har meldt seg på innen påmeldingsfristen kan ikke forvente at det er golfbil tilgjengelig.

**Startkontingent**

Startkontingent i Para Norgescup er kr 300 per turneringsrunde, dvs at i turneringer med en runde er startkontingenten kr 300,- og i turneringer med to runder er startkontingenten kr 600,-. Startkontingenten betales ved påmelding.

**Innspill**

Se informasjon i GolfBox.

**Premiering**

1/5 av startfeltet i hver klasse premieres. NGF stiller med premier.

**Para Norgescup** **Order of Merit (OOM)**

Alle turneringene i Para Norgescup teller på OoM. Beste spiller i de ulike klassene premieres.

**Kontaktperson NGF**

Gøril Hansen

Tlf. + 47 995 76 525

E-post goril.hansen@golfforbundet.no

1. Bevegelseshemmede, utviklingshemmede og synshemmede. [↑](#footnote-ref-2)
2. I Para Norgescup hvor det spilles kun en runde, vil det bli lagt til rette for at spillere som ønsker det får spille en ekstra runde, slik at resultatet av to runder blir tellende i WR4GD. [↑](#footnote-ref-3)